Atès que en data 23 d'octubre de 2006 el Consell Rector de l'INEF de Catalunya va aprovar el Reglament de règim interior de l'INEF de Catalunya,
Que es doni publicitat al Reglament de règim interior de l'Institut Nacional d'Educació Física de Catalunya (INEFC).
Reglament de règim interior de l'Institut Nacional d'Educació Física de Catalunya (INEF de Catalunya)
El Reglament de règim interior de l'Institut Nacional d'Educació Física de Catalunya (INEF de Catalunya) va ser aprovat pel Consell Rector el 23 d'octubre de 2006.
D'acord amb la disposició transitòria de la Llei 11/1984, de creació de l'Institut Nacional d'Educació Física de Catalunya com a organisme autònom de caràcter administratiu, s'ha formulat, amb la participació de tots els estaments, el Reglament de règim interior de l'INEF de Catalunya, a fi de regular el funcionament dels diferents òrgans i serveis en què s'estructura l'INEF de Catalunya.
De l'Institut Nacional d'Educació Física de Catalunya
L'Institut Nacional d'Educació Física de Catalunya (INEF de Catalunya)
L'INEF de Catalunya, com a centre públic docent de la Generalitat de Catalunya, assumeix les tasques de docència universitària i d'investigació en l'àmbit de les ciències de l'activitat física i l'esport.
El català és la llengua oficial de l'INEF de Catalunya.
Són llengües d'us, la catalana i la castellana.
Tant el professorat com el personal d'administració i serveis hauran de conèixer ambdues llengües.
Tots els membres dels diversos estaments s'expressaran en la llengua d'us de llur elecció.
Pel que fa a l'àmbit administratiu serà d'aplicació el que estableixi la normativa vigent.
El Consell Rector és format pel president/a, el/la vicepresident/a, els/les vocals i el/la secretari/ària.
N'és president/a el/la titular del departament al qual és adscrita la Secretaria General de l'Esport.
N'és vicepresident/a el/la secretari/ària General de l'Esport.
Una persona en representació del Consell Català de l'Esport.
Una persona en representació del departament competent en matèria d'universitats.
Dos en representació de les universitats a les quals està adscrit l'INEF de Catalunya.
Dos representants nomenats pel president del Consell rector entre persones de reconegut prestigi en el món de l'educació física i l'esport.
Tres representants del claustre de l'INEF de Catalunya, un per estament.
N'és secretari, amb veu però sense vot, un/a funcionari/ària nomenat/da pel/per la president/a, que aixeca acta de les sessions, estén certificacions dels acords adoptats i autoritza amb la seva signatura les unes i les altres.
El Consell Rector té les facultats més àmplies pertocant a l'actuació, la gestió i la representació de l'INEF de Catalunya.
Les deliberacions del Consell Rector són presidides i dirigides pel seu/per la seva president/a.
Per tal que les deliberacions o els acords del Consell Rector siguin vàlides cal la presència de la meitat més un, si més no, dels seus membres, un dels quals ha de ser el president/a o el vicepresident/a.
Els acords es prenen per majoria absoluta dels assistents.
El Consell Rector decideix sobre:
El control de l'exercici de les funcions establertes per l'article 3 de la Llei 11/1984, de 5 de març:
L'aprovació del Reglament de règim interior, que és proposat pel/per la director/a.
L'aprovació del Pla anual d'actuació de l'INEF de Catalunya.
L'aprovació de la memòria anual sobre la gestió i l'actuació de l'INEF de Catalunya.
L'aprovació de l'avantprojecte del pressupost de l'INEF de Catalunya.
L'administració dels bens i els fons adscrits a l'INEF de Catalunya.
El/la president/a del Consell Rector té la representació del Consell i en convoca, presideix i dirigeix les reunions.
Pot delegar les seves funcions en el/la vicepresident/a.
El/la vicepresident/a auxilia el/la president/a en les seves funcions, i el pot substituir en cas de delegació, d'absència o d'impossibilitat.
El/la director/a de l'INEF de Catalunya és nomenat/ada pel Consell Executiu de la Generalitat, a proposta del Consell Rector, havent escoltat el Claustre de l'INEF de Catalunya d'acord amb el que preveu l'article 14 d'aquest Reglament.
Les funcions del/de la director/a de l'INEF de Catalunya són les següents:
1. assumir la direcció acadèmica i administrativa de l'INEFC, podent delegar-la en els càrrecs directius dels centres;
2. nomenar i cessar els càrrecs de comandament en atenció a la legislació vigent;
3. executar els acords del Consell Rector;
4. gestionar i subscriure en nom de l'INEF de Catalunya, d'acord amb les directrius del Consell Rector, els contractes públics i privats que siguin necessaris, sempre dins les limitacions que estableixen les disposicions vigents;
5. administrar, gestionar i recaptar els recursos econòmics de l'INEF de Catalunya;
6. presentar el pla anual d'activitats davant del Consell Rector per a la seva aprovació;
7. presentar al Consell Rector l'avantprojecte del pressupost per a la seva aprovació.
8. presentar al Consell Rector la memòria anual de les activitats de l'INEF de Catalunya per a la seva aprovació.
9. exercir la direcció del personal;
10. nomenar els càrrecs de l'equip directiu de cada centre;
11. nomenar els comandaments responsables dels projectes intercentres d'entre el personal docent i d'investigació de l'INEF de Catalunya;
12. delegar les funcions administratives i de caràcter econòmic en la Gerència i la resta de funcions en un/a dels/es directors/res de Centre en cas de malaltia, absència o impediment.
Si l'absència es perllongués per més d'un mes, se'n donarà coneixement al Consell Rector per a la seva ratificació;
13. aprovar, a proposta de les juntes de centre, el Reglament de règim interior dels centres, els quals hauran d'adjuntar-se al present Reglament;
14. posar en marxa, quan correspongui, el procediment per a la renovació dels equips directius de cada centre;
15. les altres funcions que el Consell Rector li encomani dins les seves atribucions.
El càrrec de director/a de l'INEF de Catalunya serà de dedicació exclusiva.
La seva durada serà de quatre anys sense perjudici del que disposa l'article 9 de la Llei 11/1984.
El/la gerent de l'INEF de Catalunya és nomenat/da pel titular del Departament a proposta del Consell Rector i escoltat/da el director/a de l'INEF de Catalunya.
El/la gerent depèn del/de la director/a de l'INEF de Catalunya i compleix les funcions de gestió i administració de l'INEF de Catalunya per delegació del/de la director/a.
Corresponen al/a la gerent les funcions següents:
L'administració general de l'INEF de Catalunya;
L'execució del pressupost, així com el seu seguiment i control;
La gestió dels personal i de la plantilla de l'INEF de Catalunya;
Les que el director de l'INEF de Catalunya li encomani dins de les seves atribucions.
El/la gerent no podrà exercir funcions docents
El Claustre de l'INEF de Catalunya és l'òrgan de representació dels seus estaments.
El Claustre és format per la totalitat del personal docent, investigador i d'administració i serveis i per una representació de l'estament d'alumnes.
El personal docent i d'investigació hi és present en la seva totalitat.
Podran exercir el dret de vot en el Claustre el personal docent i d'investigació que estigui exercint aquestes funcions en qualsevol dels dos centres i que l'hagi exercit per un període no inferior a un curs acadèmic.
El personal d'administració i serveis hi és present en la seva totalitat.
Podran exercir el dret de vot en el Claustre el personal d'administració i serveis que estigui exercint aquestes funcions en qualsevol dels dos centres i que l'hagi exercit per un període no inferior a un curs acadèmic.
Els/les alumnes estaran representats per un màxim de 40 alumnes amb dret de vot, repartits proporcionalment segons el nombre d'alumnes matriculats a cada centre, si be tots els alumnes tindran dret a assistir amb veu al Claustre.
L'elecció dels alumnes amb dret de vot al Claustre serà convocada pel/per la director/a de centre durant el mes d'octubre de cada any.
El/la director/a i el/la gerent de l'INEF de Catalunya, són membres de ple dret del claustre.
La presentació en el Claustre dels diversos estaments estarà fixada pels percentatges següents:
Els vots del conjunt de l'estament docent i investigador representaran el 55% del total;
Els vots del conjunt de l'estament de personal d'administració i serveis representaran el 20% del total;
Els vots del conjunt de l'estament de l'alumnat representaran el 25% del total.
Les funcions del Claustre són les següents:
Manifestar-se quant al nomenament del/de la director/a de l'INEF de Catalunya davant del Consell Rector.
Perquè el Claustre pugui tenir una informació suficient, cada aspirant assistirà a una reunió informativa del Claustre on presentarà el seu programa d'actuació.
Tot seguit, el Claustre es reunirà per expressar la seva opinió mitjançant votació.
Coordinar la participació de tots els estaments de l'INEF de Catalunya en l'elaboració del reglament interior o en la seva modificació, que el/la director/a de l'INEF de Catalunya ha de proposar al Consell Rector.
Elegir els tres representants del Claustre, un per estament, al Consell Rector.
Per cada estament seran electors tots els membres amb dret de vot del Claustre, i elegibles els membres de l'estament que ho siguin del Claustre.
L'elecció requerirà majoria absoluta en primera votació o bé majoria simple en segona votació.
Els representants ho són per un període de 2 anys, però cessaran si deixaven de formar part del Claustre i, en aquest cas, serà elegit un substitut pel mateix procediment i per al temps que restava de mandat al que ha cessa.
Els representants donaran a conèixer els acords presos a les reunions del Consell Rector.
Proposar al/a la director/a de l'INEF de Catalunya els suggeriments que estimi del cas en ordre a l'actuació de l'INEFC.
Elevar al Consell Rector, a través dels seus representants, les observacions, queixes o petició d'informacions que qualsevol membre o òrgan de l'INEF de Catalunya estimi oportunes en relació amb la gestió o actuació de la Direcció de l'INEF de Catalunya o dels centres.
Manifestar, si s'escau i per majoria absoluta de l'INEF de Catalunya, davant del Consell Rector, la disconformitat amb la gestió del/de la director/a de l'INEF de Catalunya.
El Claustre de l'INEF de Catalunya s'ha de reunir, com a mínim, al començament de cada curs acadèmic.
Els claustres es desenvoluparan alternativament en els centres de Barcelona i de Lleida.
Hi haurà una mesa del Claustre, formada per un membre de cada estament, elegida pel propi Claustre cada 2 anys, i coincidirà amb el període de representació dels membres claustrals al Consell Rector.
Els membres de cada estament a la mesa del Claustre seran del centre en què durant aquell període no tingui representació aquell estament al Consell Rector.
La mesa del Claustre designarà entre els seus membres el/la president/a.
Les funcions de la mesa del Claustre són les següents:
Convocar el Claustre a proposta del/de la director/a de l'INEF de Catalunya, dels representants del Claustre en el Consell Rector, d'un 15% de la totalitat de membres amb dret a vot del claustre o del 50% dels membres amb dret a vot d'un estament, a petició de la Junta de Centre o de l'equip directiu d'un Centre.
Aquesta normativa recollirà el procediment que se seguirà en cada cas i inclourà els supòsits en que calgui la majoria absoluta en primera votació i majoria simple en segona votació o només per majoria simple, per prendre acords vàlids;
Moderar les reunions del Claustre;
Elevar al/a la director/a les decisions preses en el Claustre, de les quals s'aixecarà un acta.
Notificar les actes de les reunions del Claustre als seus membres.
La Junta Coordinadora intercentres és l'òrgan de coordinació de les actuacions dels dos centres entre ells i amb la Direcció de l'INEF de Catalunya amb la finalitat d'establir unes línies d'actuació comunes i coordinades.
La Junta Coordinadora Intercentres estarà formada per:
El/la gerent de l'INEF de Catalunya.
Els/les directors/res dels centres de l'INEF de Catalunya.
Els/les sotsdirectors/res dels centres de l'INEF de Catalunya.
Els/les secretaris/àries administratius de cada centre.
Els/les responsables d'instal·lacions de cada centre.
Els caps de secció de l'INEF de Catalunya.
El/la responsable dels recursos humans de l'INEF de Catalunya.
El/la secretari/ària de Direcció de l'INEF de Catalunya que a més actuarà com a secretari/ària de la Junta.
A les reunions de la Junta es podrà convidar puntualment a altres comandaments de l'INEF de Catalunya quan així es requereixi pels temes a tractar.
Les funcions de la Junta Coordinadora Intercentres són de caràcter consultiu i assessor de la Direcció de l'INEF de Catalunya especialment en els temes següents:
Política de contractació dels personal docent i no docent de l'INEF de Catalunya.
Elaboració i distribució pressupostària i criteris de despesa i d'inversió de l'INEF de Catalunya.
Accions de coordinació de les actuacions en relació amb el personal de l'INEF de Catalunya.
Models d'organització interna del personal.
Coordinació de les línies d'actuació de l'INEF de Catalunya present i futur i planificació de les activitats ordinàries de l'INEF de Catalunya.
La Junta Coordinadora Intercentres és convocada per la Direcció de l'INEF de Catalunya i s'haurà de reunir un mínim de tres cops a l'any amb caràcter ordinari i tants cops com calgui amb caràcter extraordinari.
Correspon al Consell Rector, a proposta del/de la director/a de l'INEF de Catalunya un cop manifestat el Claustre, definir i aprovar els projectes institucionals intercentres que són objecte de potenciació durant un període determinat.
En tot cas es vetllarà per establir els mecanismes necessaris per garantir la continuïtat de la revista Apunts.
Un cop definits i aprovats els projectes es garantirà que tot professor/a titular o catedràtic/a de l'INEF de Catalunya tingui la possibilitat d'optar per presentar la seva candidatura a dirigir un d'aquests projectes.
Serà nomenat/ada pel/per la director/a de l'INEF de Catalunya un cop hagin estat avaluades, per part de la Junta Coordinadora intercentres, totes les propostes presentades.
Són funcions del/de la director/a de projecte intercentres dur a terme totes les accions que siguin necessàries per al correcte desenvolupament del projecte, en el marc de les estructures administratives i econòmiques de l'INEF de Catalunya.
Cada centre per al seu funcionament acadèmic i investigador tindrà una Junta de Centre que es constituirà seguint les mateixes directrius del Claustre de l'INEF de Catalunya, d'entre tot el personal i alumnes de l'INEF de Catalunya.
El/la director/a i el/la gerent de l'INEF de Catalunya seran membres de ple dret de cadascuna de les Juntes de Centre.
Les funcions de la Junta de Centre són les següents:
Elegir i proposar al/a la director/a de l'INEF de Catalunya el nom de la persona que ha de ser nomenada director/a del Centre, així com els membres del seu equip directiu, tots ells d'entre el personal docent del centre.
Proposar el Reglament de règim interior del centre, així com les seves modificacions per a la seva aprovació pel/per la director/a de l'INEF de Catalunya.
Manifestar, si s'escau, al/la director/a de l'INEF de Catalunya la seva disconformitat amb la gestió del/a director/a del Centre i/o del seu equip directiu.
Fer al/a la director/a de l'INEF de Catalunya els suggeriments que estimi del cas en relació amb l'actuació del centre.
Elevar al Claustre de l'INEF de Catalunya, mitjançant els seus representants, les observacions, queixes o petició d'informacions que qualsevol membre de la Junta de Centre o òrgan del centre, estimi oportunes en relació amb la gestió o actuació de l'equip directiu del centre.
La mesa de la Junta de Centre estarà formada pels representants del centre al Consell Rector i a la mesa del Claustre de l'INEF de Catalunya, o per un representant de cada estament en cas que l'anterior condició no es pugui complir.
El sistema de votacions i funcionament intern serà igual que el del Claustre de l'INEF de Catalunya.
L'Equip directiu és l'òrgan responsable de la gestió ordinària de cada centre
L'Equip directiu està dirigit per/per la director/a de centre i en formaran part els/les sotsdirectors/res que correspongui d'acord amb l'estructura aprovada pel Consell Rector a proposta de la Junta de cada Centre, en la qual haurà de figurar com a mínim un sotsdirector amb funcions de Cap d'Estudis.
L'Equip directiu estarà assistit pel/per la secretari/ària administratiu/va del centre.
Són funcions de l'Equip directiu les següents:
Organitzar i dirigir la vida acadèmica i administrativa del centre.
Assumir la responsabilitat del funcionament diari del centre.
Proposar al/a la director/a de l'INEF de Catalunya el pressupost del centre per tal que l'aprovi l'òrgan superior corresponent.
Altres òrgans col·legiats de centre
Cadascun dels centres establirà en el seu Reglament de règim interior els òrgans col·legiats que consideri més idonis per al bon funcionament del centre.
Aquest Reglament haurà de ser aprovat pel/per la director/a de l'INEF de Catalunya a proposta de la junta de cada centre.
Aquest Reglament haurà d'incloure, com a mínim, l'existència dels òrgans següents:
Formaran part de la Junta Coordinadora de Centre, com a mínim, els membres de l'Equip directiu del centre i els caps de departament de cada centre.
Formaran part de la Junta d'Estudis, com a mínim, el/la sotsdirector/a responsable de la docència, els/les caps de departament, els/les delegats/des de cada curs i la persona responsable del negociat d'estudis de cada centre.
Formaran part de la Junta de Recerca, com a mínim, el/la sotsdirector/a responsable de la recerca, els/les caps de departament (o el/la doctor/a del departament amb qui delegui) i la persona del PAS responsable dels postgraus i de la recerca de cada centre.
S'establirà també en el Reglament de règim interior les funcions de cadascun dels òrgans col·legiats.
El Departament és l'òrgan que coordina la docència i la investigació de l'àrea o les àrees de coneixement que tingui encomanades.
El Consell Rector de l'INEF de Catalunya, a proposta de la respectiva Junta de Centre aprova l'estructura departamental de cada Centre en funció de les seves necessitats acadèmiques.
El Departament està compost per tot el professorat que desenvolupa la seva activitat docent en una àrea de coneixement i pel personal investigador adscrit.
En el supòsit que un/a professor/a desenvolupi activitats docents en dues o més àrees de coneixement podrà formar part de cadascun dels departaments al qual s'adscriguin les àrees de coneixement, tenint dret de vot només en un d'ells.
Les funcions del departament són les següents:
Proposar i coordinar l'activitat docent i d'investigació relacionada amb l'àmbit de l'àrea o les àrees de coneixement que tingui adscrita.
Programar i establir el calendari d'actuació de les activitats relacionades amb cadascuna de les assignatures i matèries que conformen les respectives àrees de coneixement.
Controlar i aprovar les activitats proposades per cada una de les àrees de coneixement.
Proposar els pressupostos de cadascuna de les assignatures, àrees de coneixement i el global del departament.
Proposar tota mena d'actes relacionats amb la docència i la investigació.
Proposar les necessitats de professorat de cadascuna de les àrees de coneixement, proposar el seu perfil docent i investigador, informar quant a la renovació de contractació de professors interins, col·laboradors i especialistes i nomenar les persones que en representació del departament han de formar part dels òrgans avaluadors per a la contractació del professorat.
Sol·licitar la presència de qualsevol membre de l'Equip directiu per tractar d'assumptes relacionats amb la seva funció.
El Departament es reunirà en sessió ordinària de manera obligatòria, com a mínim, un cop cada dos mesos durant el període lectiu i abans de l'inici del curs acadèmic.
Es podrà reunir amb caràcter extraordinari tants cops com sigui necessari a proposta del/de la cap de departament o a instància del 20% dels seus membres.
El/la Director/a de Centre és nomenat/ada pel/per la director/a de l'INEF de Catalunya, d'entre el personal docent fix de plantilla de cada centre, un cop escoltada la proposta formulada per la Junta de Centre.
La funció del/de la Director/a de Centre és la de dirigir la vida acadèmica i el funcionament del centre corresponent.
En cas d'absència o malaltia el/la director/a serà substituït per un/a sotsdirector/a.
El seu càrrec és compatible amb la funció docent i la seva dedicació és completa.
El seu mandat serà de quatre anys i haurà de renovar-se necessàriament quan ho faci el/a director/a de l'INEF de Catalunya.
Son nomenats/des pel/per la director/a de l'INEF de Catalunya a proposta del/de la Director/a de Centre i un cop s'hagi escoltat la Junta de centre.
Les seves funcions són les de responsabilitzar-se de les àrees que els siguin encomanades.
Els seus càrrecs són compatibles amb la funció docent i les seves dedicacions són completes.
El Cap de Departament és nomenat pel/per la director/a de l'INEF de Catalunya a proposta del departament corresponent.
Responsabilitzar-se de l'activitat docent i de recerca del Departament.
Convocar i presidir les reunions del Departament.
Garantir el redactat i l'aprovació de les actes de les reunions del Departament, així com responsabilitzar-se d'elevar-les al/a la Director/a de Centre.
Responsabilitzar-se de la col·laboració de l'alumnat i dels/de les recercadors/res amb el Departament.
Preparar les previsions pressupostàries del Departament, així com fer el seguiment de l'aplicació del pressupost assignat.
Representar el Departament als òrgans col·legiats que així estigui previst al Reglament de règim interior aprovat per cada centre.
Informar al Departament i vetllar per les decisions preses als òrgans col·legiats dels qui formi part.
El seu càrrec és compatible amb la funció docent, la seva dedicació és completa i la seva durada és d'un màxim de dos anys.
Pot ser elegit/da, com a màxim, per un nou període d'igual durada.
Després d'un període sense càrrec, podrà ser candidat/a de nou.
Correspon al/la director/a de Centre convocar les eleccions a cada Departament.
El/La delegat/da de curs és el/la representant de l'alumnat per decisió pròpia.
És, per tant, l'interlocutor/a i l'enllaç formal entre l'alumnat, el professorat, els caps de departament i els diferents òrgans del centre.
És elegit/ida pels alumnes de cada curs.
Establir el diàleg amb el professorat, caps de departament i altres òrgans del centre en totes les qüestions relacionades amb la docència.
Col·laborar amb el professorat per facilitar-li la comunicació amb tot l'alumnat del curs i dels grups en què aquest s'hagi de dividir.
Forma part dels òrgans col·legiats del centre que així ho prevegi el Reglament de règim interior de cada centre.
Cada centre garantirà l'existència de les juntes d'estaments següents:
Junta de Personal d'Administració i Serveis.
Formaran part de cadascuna de les juntes la totalitat de les persones que formin part d'algun dels tres estaments.
L'Equip directiu de cada centre podrà participar de les reunions de cadascuna de les juntes.
Els sistema de funcionament intern, sistemes de convocatòria, votacions, etc. seran aprovats per cada estament i incorporats al Reglament de règim interior de cada centre.
No obstant, el Reglament haurà de contemplar, com a mínim, les funcions següents:
Elegir els seus representants en tots els òrgans col·legiats del centre on estigui prevista la seva participació.
Manifestar-se, amb caràcter previ, en relació amb les qüestions que guarden relació amb l'estructura docent, així com de la política de personal en relació amb el professorat.
De la Junta de Personal d'Administració i Serveis
Manifestar-se, amb caràcter previ, en relació amb les qüestions que guarden relació amb l'estructura administrativa i funcional del PAS, així com de la política de personal en relació amb el PAS.
Discutir i fer propostes corporativament o mitjançant els seus representants, en els òrgans col·legiats.
Cada centre podrà aprovar el seu propi Reglament de règim intern en el seu àmbit que haurà de respectar en tot cas i no contradir aquest Reglament de l'INEFC.
Queda derogat i per tant sense efecte el Reglament de règim intern de l'INEFC vigent fins ara.